Den Vest-Sjællandske Avis, 1816-10-01
(Fortsat) Den slemme Feber, som grasserer for nærværende Tid i saamange europæiske Stater, og som man kalder Coursen, og som er at ligne med Lazaret=Feberen, da den ogsaa er en Følge af Krigen, vil ikke til at ophøre, endskiøndt Freden, denne saa priste Universal-Læge for alt Onde, nu saalænge har prøvet sine Konster imod den. Uagtet den nye Finants=Operation i Wien og den nye oprettede Banke, vedbliver Coursen at være slet, og man forsikkrer, at Udskrivelsen af en overordentlig Formueskat er i Vente. Naar den tydske Forbundsdag bliver aabnet, vil der blive meere at forhandle, end om Politik, Mangel paa Penge, Standsning i Næringsveie og i Handel er den almindelige Klage. Man skriver fra Frankfurt, at man ikke kan erindre sig en slettere Messe, end i dette Efteraar, vel ere Englænderne meget Skyld deri, som oversvømme den med Varer, sælge dem til lave Priser, og sætte dem endog til Auction, saa at de tydske Kiøbmænd og Fabrikantere kunne umuelig subsistere; men der gives ogsaa andre Aarsager dertil; de tydske Lande sukke under Krigens Følger; det sydlige Tydskland især har havt en slet Høst; Levnetsmidlerne ere dyre, saa at Pengemangelen er stor og Kiøberne faa. Men i andre Lande er man ikke lykkeligere; Frankerig har begyndt paa, at aabne sin Handel paa nye med sine africanske Factorier ved Senegal; Fregatten Medusa var afsendt med den nye Gouverneur, endeel civile og militaire Personer vare ombord, men 90 Mile fra Senegal ved det hvide Forbierg forliste den. Denne Ulykke har været ledsaget af sieldne og frygtelige Omstændigheder. En Hr. Chaumont commanderede Fregatten; da dens Undergang var afgjort, saa reddede endeel af Mandskabet sig paa Schalupperne, og 147 Personer paa en Flaade, som man havde tømret sammen i en Hast, og som Schalupperne skulde buxere frem; men dette skeete ikke; man ventede paa dem, og de kom ikke; hielpeløs svømmede Flaaden om paa Havet, og Fortvivlelse og Oprør reiste sig nu blandt dens Besætning. J Nødens Øieblikke qvæles alle menneske kierlige Følelser. Man kastedede sig over den medbragte Viin, man trak Sabelen imod hinanden; der opstod en almindelig Kamp; paa en Capitain vilde man stikke Øienene ud; hvem der ikke kunde værge sig, blev kastet i Vandet, den som ikke havde Vaaben, betiente sig af Tænderne. Flaaden blev bedækket af Liig; under Allarmen blev to Fade Viin kastede i Havet. Hungeren drev dem til at fortære Ligene; man fangede 300 Fiske, som hialp noget. Der var en Deel Spanier, Jtalienere og Negere paa Flaaden; disse giorde et nyt Oprør, og vilde kaste alle de Franske i Havet, som endnu vare i Live. J 13 Dage dreve de Ulykkelige omkring, og der var kun 15 tilbage da de bleve reddede af Corvetten Echo, som af en Hændelse stødte paa Vraget. Kongen af Frankerige skal have nedsat en Krigsret, for at dømme Commandanten og Officererne, som havde reddet sig paa Schalupper ne og lod Flaadens Besætning i Stikken. – Kierligheden til Livet tilskynder et Menneske i Nødens Øieblik at myrde og fortære sit Medmenneske, forladt og fortvivlet har han ikke Mod til hellere at give Slip paa sit elendige Liv, end at begaae en Misgierning. J et andet Øieblik bevæger en mørk Skye, som har trakt sig over Sielen, en Mand af Cultur og Forstand, til at qvæle den medfødte Kierlighed til Livet i sit Hierte, saaledes har den engelske Consul i Sicilien, den bekiendte og heldige Opgraver af Alderdomme, Hr. Fazan, taget Livet af sig. ved at kaste sig ud af Vinduet. – Jmedens Frankerigs berømte Krigere ere fortsatte i en Stilling, at de ikke længere kunne glæde sig over deres Heltegierninger; saa nyder Tydsklands Yndling og Stolthed, Helten Blücher, de glimrende Frugter af sine Seiervindinger; hans Laurbær snoe sig endnu friske om hans Tinding; han blev næsten forgudet i Hamborg, Staden var stolt af at skiænke ham sin Borgerret. Den 22 September forlod han den. Jeg maae herfra, sagde han, "thi Eders Kierlighed qvæler mig. - De østlige Landes Soel, Asiens og Europas Velgiører, Alexander den Ædle, modtager nu de varmeste Yttringer af sin anden Hovedstads, den nye fremkomne Phoenix, det opblomstrende Moskous Hengivenhed og Kierlighed; hans Statsraad for de udenlandske Anliggender,